Murmansk oblast

Murmansk oblast (russisk: Му́рманская о́бласть, finsk: Murmansk, norsk: Murmansk) er en oblast (region) i Nordvest-Russland. Oblastens administrasjonssenter ligger i byen Murmansk. Arealet er 144 900 km², og befolkningstallet er på  (pr. 2010). Oblasten består av fem distrikter, har sju byer og tettsteder, og administrasjonsenteret er i byen Murmansk.

 Geografi 
Murmansk oblast ligger hovedsakelig på Kolahalvøya, og er en del av det samiske området som strekker seg over fire land. Oblasten grenser i syd til republikken Karelia, og i vest til Finnmark i Norge og til Lappland i Finland. Nord for Kolahalvøya er Barentshavet, og Kvitsjøen rammer inn halvøya i øst og syd.

Murmansk oblast ligger i Moskva-tidssone (MSK/MSD). UTC-offset er +0300 (MSK)/+0400 (MSD).

 Demografi 
Folketallet i oblasten har, i absolutte tall, gått ned siden Sovjetunionens fall. De tilgjengelige tallene, nevnt med kilde, er i omvendt kronologisk rekkefølge disse:

  (Folketellingen i 2010), 
  (Folketellingen i 2002), 
  (Folketellingen i 1989).

Samene er de innfødte menneskene i regionen, men de utgjør bare en liten minoritet av dagens befolkning. 92,2% av oblastens befolkning lever i de urbane områdene. Byen Murmansk er oblastens største by med sine 336 137 innbyggere. Andre byer eller store tettsteder i oblasten er Severomorsk, Apatity, Kandalaksja, Montsjegorsk og Kirovsk.

Ifølge Folketellingen i 2010 var oblastens etniske blanding slik:
 Russere: 89%
 Ukrainere: 4,8%
 Belarusere: 1,7%
 Tatarer: 0,8%
 Aserbajdsjanere: 0,5%
 Moldovere: 0,2%
 Karelere: 0,2%
 Komier: 0,2%
 Samer: 0,2%
 andre: 2,4%

I 2009 hadde byene og tettstedene i oblasten en nedgang i den naturlig tilvekst på -0,16% i året, mens de rurale områdene hadde en økning på 0,35%.

 Økonomi 
Murmansk oblast er veldig rik på naturlige ressurser. Regionen har over 700 forskjellige typer mineraler. Mesteparten av industrien i oblasten driver med bearbeiding og utvinning av råvarer. De største industriene i oblasten er utvinningen av metaller(36,6%), strøm produksjon(22,9%) og mat produksjonen(13,7%).

De isfrie havnene til Murmansk spiller en viktig rolle i Russland sin utenrikshandel. Murmansk oblast står for 41% av Russland sin totale transport via sjøveien. Fiske industrien i oblasten er en av de mest lønnsomme fiskeindustriene i landet og står for 16% av landets totale fiskeproduksjon. Russlands største fiskeflåte holder til i Murmansk.

Oblastens økonomi er eksportorientert. Hovedeksport varene er nikkelprodukter, apatitt, aluminium, kobber og kobberprodukter. Oblasten står for 100% av Russland sin total produksjon av apatitt konsentrat(3,7 millioner tonn i 1998), 43% av Russland sin nikkel produksjon, 15% av Russland sin produksjon av kopper, 12% av Russland sin utvinning av jernmalm og jernmalm konsentrat (17,7 millioner og 6,4 millioner tonn i 1998) og 40% av Russland sin produksjon av kobolt.

Arbeidsledigheten i oblasten var på 3,4% i 2006.

 Militære 
Murmansk oblast har en viktig rolle for den russiske marinen. Nordflåten har hovedkvarteret sitt i Severomorsk 25 km nord for Murmansk. Marinen har også andre baser og skipsverft i Murmansk oblast.

 Administrative enheter 

 Distrikter 
Murmansk oblast består av følgende distrikter (russisk: районы):

 Kolskij (Кольский)
 Kovdorskyij (Ковдорский)
 Lovozerskij (Ловозерский)
 Petsjengskij (Печенгский)
 Terskij (Терский)

 Bosetninger 
 Kirovsk (Кировск)
 Murmansk (Мурманск)
 Ostrovnoj (Островной)
 Poljarnyj (Полярный)
 Severomorsk (Североморск)
 Skalistyj (Скалистый)
 Snezjnogorsk (Снежногорск)
 Vidjajevo (Видяево)
 Zaoziorsk (Заозёрск)
 Zapoljarnyj (Заполя́рный)
 Nikel (Ни́кель)

 Se også 
 Murmansk (by)
 Kolahalvøya
 Barentsregionen
 Petsjenga
 Guvernør for Murmansk oblast
 Murmansk oblastduma

 Eksterne lenker 

 Kart


Kategori:Stater og territorier etablert i 1938
Kategori:1938 i Russland
Kategori:1938 i Sovjetunionen